MT Il-Ġurnal Uffiċjali tal-Unjoni Ewropea C 59/8

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2009/C 59/04)

Numru XA: XA 1/09

Stat Membru: Ir-Renju Unit

Reġjun: England, Scotland and Wales

Titlu tal-iskema tal-Għajnuna jew isem il-kumpanija li tirċievi għajnuna individwali: Fallen Cattle Surveillance Scheme (Great Britain)

Bażi ġuridika: L-Iskema mhix statutorja. Ir-Regolament (KE) Nru 999/2001tas-TSE Ewropew li jistabblixxi regoli għall-prevenzjoni, il-kontroll u l-eradikazzjoni tal-enċefalopatiji sponġiformi li jinxterdu (TSEs) jeżiġi li l-Istati Membri jittestjaw il-baqar adulti mejta ta' aktar minn 24 xahar għall-BSE. Mill-1 ta' Jannar 2009, ir-Renju Unit se jittestja biss il-baqar mejta ta' aktar minn 48 xahar skont id-Deċiżjoni tal-Kummissjoni 2008/908/KE. Mit-12 ta' Jannar 2009, ir-Regolamenti domestiċi tat-TSE fl-Ingilterra, l-Iskozja u Wales se jpoġġu r-responsabbiltà għall-ġbir u r-rimi ta' dawn l-annimali fuq il-bdiewa. Il-produtturi huma liberi li jagħmlu l-arranġamenti privati tagħhom stess għal rimi permezz ta' kwalunkwe impjant ta' prodotti sekondarji tal-annimali awtorizzat biex jieħu kampjuni miz-zokk ċentrali tal-moħħ (brainstem) biex jiġu ttestjati sussegwentement għall-BSE

In-nefqa annwali ppjanata skont l-iskema jew l-ammont kumplessiv tal-għajnuna individwali mogħti lill-kumpanija: 12 ta' Jannar 2009-31 ta' Diċembru 2009: GBP 2 miljun

Intensità massima tal-għajnuna: L-intensità tal-għajnuna għall-ġbir u r-rimi ta' bhejjem mejta li jeħtieġu t-test tat-TSE titla' sa 100 % skont l-Artikolu 16(f) tar-Regolament (KE) Nru 1857/2006

L-intensità massima ta' għajnuna mħallsa lil produtturi taħt din l-iskema għall-ġbir u r-rimi mhix mistennija taqbeż l-20 % (imnaqqsa minn intensità ta' 100 % mill-2001-il-11 ta' Jannar 2009)

Data tal-implimentazzjoni: It-12 ta' Jannar 2009 jew meta l-iskema tiġi ppubblikata mill-Kummissjoni, liema tkun aktar tard

Tul ta' żmien tal-iskema jew l-għotja ta' għajnuna individwali: L-arranġamenti ġodda għal finanzjament se jibdew mit-12 ta' Jannar 2009 jew meta l-iskema tiġi ppubblikata mill-Kummissjoni, liema tkun aktar tard, u se tagħlaq fil-31 ta' Diċembru 2009. Id-data tal-għeluq għall-applikazzjonijiet hija l-31 ta' Diċembru 2009

Għan tal-għajnuna: Biex tipprovdi skema volontarja megħjuna mill-istat għall-ġbir u r-rimi, permezz ta' impjant awtorizzat biex jieħu l-kampjuni ta' baqar mejta ta' aktar minn 48 xahar li jeħtieġu test tal-BSE f'konformità mar-Regolament (KE) Nru 1774/2002 u r-Regolament (KE) Nru 999/2001.

Din hija skema ġdida. Mhix estensjoni jew modifikazzjoni ta' kwalunkwe skema li kienet diġà teżisti

Settur(i) konċernat(i): Il-finanzjament japplika għall-SMEs kollha fil-Gran Brettanja li huma involuti fil-produzzjoni jew it-trobbija ta' bovini adulti

Isem u indirizz tal-awtorità li qed tagħti l-għajnuna: Il-korp statutorju responsabbli għall-iskema huwa:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

L-organizzazzjoni li qed tagħti l-finanzjament hija:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Websajt: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Tagħrif ieħor: —

Numru XA: XA 13/09

Stat Membru: Eire/L-Irlanda

Titlu tal-iskema ta' għajnuna jew isem il-kumpanija li tirċievi l-għajnuna individwali: Participants in the An Bord Bia Food Quality Assurance Schemes

Bażi ġuridika: An Bord Bia Acts 1994 to 2004

In-nefqa annwali ppjanata skont l-iskema jew l-ammont kumplessiv tal-għajnuna individwali mogħtija lill-kumpanija: Nefqa annwali EUR 600 000

Intensità massima tal-għajnuna: sa limitu ta' 100 %

Data tal-implimentazzjoni:

Tul ta' żmien tal-iskema jew l-għoti tal-għajnuna individwali: sal-31 ta' Diċembru 2012

L-għan tal-għajnuna: L-għan ta' din l-għajnuna huwa biex tkun imħeġġa l-produzzjoni ta' prodotti agrikoli ta' kwalità, billi l-produtturi jieħdu sehem fi Skemi tal-Assigurazzjoni tal-Kwalità rikonoxxuti u ċertifikati indipendentament. L-għajnuna hija fil-forma ta' spejjeż għall-ispezzjoni u ċertifikazzjoni skont Artikolu 14.2 (f) tar-Regolament tal-Kummissjoni (KE) Nru 1857/2006 lill-parteċipanti fl-Iskemi tal-Assigurazzjoni tal-Kwalità tal-Ikel An Bord Bia għall-majjal, it-tiġieġ u l-bajd.

L-għajnuna tingħata wkoll għall-iżvilupp ta' standards (inkluż punti ta' referenza imqabbla ma' livelli oħrajn) u għall-programmi ta' taħriġ skont Artiklu 14.2 (b) u (c) tar-Regolament (KE) Nru 1857/2006 għall-parteċipanti fl-Iskemi tal-Assigurazzjoni tal-Kwalità inkluż dawk għall-prodotti ortikulturali li jittieklu, li jinkludi d-demel tal-faqqiegħ u l-manifatturi tal-kisi ta' protezzjoni

Settur/i konċernati: tal-laħam, tal-prodotti ortikulturali li jittieklu u tal-bajd

Isem u indirizz tal-awtorità li tagħti l-għajnuna:

An Bord Bia Clanwilliam Court Lower Mount Street Dublin 2 IRELAND

Indirizz tal-Internet: http://www.bordbia.ie/industryservices-qualityassurance

Tagħrif ieħor: L-iskemi, li huma mħaddma mill-Bord Bia u ċċertifikati bl-istandard EN 45001 jilħqu r-rekwiżiti kollha tal-Artikolu 32 tar-Regolament (KE) Nru 1698/2005